О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 628

от 05.10.2017 г.
За одобряване на проект за изменение на подробен устройствен план-план за регулация и план за застрояване /ПУП-ПР и ПЗ/ на част от квартали 555 и 557 по регулационния план на гр. Перник, кв.”Караманица”
        На основание чл. 21 ал.1 т.11, вр. т.8 и ал.2 от ЗМСМА и съгласно чл.129, ал.1 от ЗУТ
ОБЩИНСКИ СЪВЕТ РЕШИ:
Одобрява проекта за изменение на подробен устройствен план - план за регулация и план за застрояване /ПУП-ПР и ПЗ/ на част от квартали 555 и 557 по регулационния план на гр. Перник, кв.”Караманица”, като:

        1. С плана за регулация се прокарва нова задънена улица с осови точки /ОТ/ 90204-ОТ 90210-ОТ 90211-ОТ 90212  -ОТ 90213-ОТ 90214-ОТ 90215-ОТ 90216-ОТ 90217-ОТ 90218- ОТ 90210-ОТ 90220.

        В квартал 555 се образува нов УПИ ХІІІ. 

        В квартал 557 се образуват нови УПИ VІІ, VІІІ, ІХ, Х, ХІ и ХІV, отредени “За производствени, складови и обслужващи дейности” и УПИ ХІІ, отреден “За озеленяване”.

        Изменя се регулацията на УПИ V “За производствени дейности”, при което се заличава УПИ VІ “За трафопост” и се образува нов УПИ VІ “За трафопост”. Заличава се отреждането “За картинг писта”.  

         2. С план за застрояване се определят зони за свободно застрояване в УПИ V “За производствени дейности”, УПИ VІІ “За производствени, складови и обслужващи дейности”, УПИ VІІІ “За производствени, складови и обслужващи дейности”, ІХ “За производствени, складови и обслужващи дейности”,  УПИ Х “За производствени, складови и обслужващи дейности” и УПИ ХІ “За производствени, складови и обслужващи дейности” с показатели за средноетажно застрояване и устройствена зона-Предимно производствена /Пп/ и в УПИ ХІV “За производствени, складови и обслужващи дейности” се определя зона за свободно застрояване с показатели за средноетажно  застрояване и устройствена зона-чисто производствена /Пч/.

Поради следните мотиви: В Община Перник е постъпило заявление с вх. №16/СЛУ-7092-4/06.07.2017 г. от “ИНФРАКОРЕКТ СТРОЙ” ЕООД с адрес на управление: град Перник, ул.”Кракра”, бл.4, ап.36 с управител Румен Георгиев Цинцов за процедиране и одобряване на проект за ПУП-ПР и ПЗ на част от квартали 555 и 557 по регулационния план на гр. Перник, кв.”Караманица”. 
             С Решение № 233 от 07.07.2016 г. на Общински съвет-Перник е дадено разрешение за изработване на проект за подробен устройствен план-план за регулация и план за застрояване на основание чл. 134, ал. 2, т. 1 и т. 2 е изготвен проект за изменение ПУП-ПР и ПЗ /по възлагане на проектирането от заинтересованите лица/.          

         Изработеният проект за подробен устройствен план е обявен на заинтересованите лица на основание чл.128, ал.2 от ЗУТ с обявление обнародвано в “Държавен вестник” бр. 59 от 21.07.2017г, в местната преса-вестник “Съперник”, бр. 144/31.07.2017г., публикувано на интернет страницата на Община Перник и поставена на местата определени в сградата на Община Перник.

          В законоустановения едномесечен срок в Община Перник не са постъпили възражения, относно обявяване на проект за ПУП-ПР и ПЗ. 
          С протокол № 31-16 от 14.09.2017 г., Общинският експертен съвет по устройство на територията е приел проекта за ПУП-ПР и ПЗ.  

Решението е прието на заседание на Общинския съвет, проведено на 05.10.2017г., Протокол № 11, т.19 от дневния ред и е подпечатано с официалния печат на Общинския съвет.

ПРЕДСЕДАТЕЛ:
 /инж. ИВО САВОВ/

